ศาลฯเลื่อนพิจารณาฟื้นฟูฯ EARTH หลัง KBANK ยื่นค้านแผนเพิกถอนหลักประกันเจ้าหนี้
ศาลฯเลื่อนพิจารณาแผนฟื้นฟูกิจการ EARTH เป็น 18 ต.ค. หลังเจ้าหนี้ยื่นค้าน
2 ต.ค. 2561

บริษัท เอ็นเนอร์ยี่ เอิร์ธ จำกัด (มหาชน) หรือ EARTH ระบุว่า ตามที่ที่ประชุมเจ้าหนี้ของ EARTH (ลูกหนี้) ได้มีมติยอมรับแผนฟื้นฟูกิจการของลูกหนี้ เมื่อวันที่ 2 สิงหาคม 2561 และศาลล้มละลายกลาง (ศาล) ได้กำหนดวันนัดพิจารณาแผนฟื้นฟูกิจการดังกล่าว ในวันที่ 1 ตุลาคม 2561 นั้น
ทั้งนี้ เนื่องจากเจ้าหนี้รายธนาคารกสิกรไทย จำกัด (มหาชน) หรือ KBANK ซึ่งเป็นเจ้าหนี้รายที่ 2196  ยื่นคำร้องคัดค้านแผนฟื้นฟูกิจการในส่วนของการกำหนดบังคับหลักประกันของเจ้าหนี้มีประกัน ซึ่งปัจจุบันผู้ทำแผนได้ยื่นคำร้องขอต่อศาลให้เพิกถอน นิติกรรมการจดทะเบียนหลักประกันทางธุรกิจของลูกหนี้และเจ้าหนี้รายที่ 2196 ดังกล่าว ตามมาตรา 90 /41 แห่งพระราชบัญญัติล้มละลาย พ.ศ. 2483 โดยศาลรับพิจารณาเรื่องดังกล่าวเป็นคดีหมายเลขดำที่ สฟ.11 /2561 และกำหนดนัดฟังคำสั่งคดีดังกล่าวในวันที่ 17 ตุลาคม 256 1 เวลา 9.00 น.
โดยประเด็นดังกล่าวเป็นประเด็นที่เกี่ยวข้องกัน ศาลจึงเห็นสมควรให้รอฟังคำสั่งคดีดังกล่าวก่อน และให้เลื่อนกำหนดวันนัดพิจารณาแผนฟื้นฟูกิจการของลูกหนี้ ไปเป็นวันที่ 18 ตุลาคม 2561 เวลา 9.00 น.
 